Egy újabb Yamaha Yard Built program, méghozzá ezúttal apja fia mintára - Onroad.hu
Egy újabb Yamaha Yard Built program, méghozzá ezúttal apja fia mintára
2018. január 07., vasárnap - Zee
Már korábban is beszámoltunk a Yamaha által meghirdetett motor építő programról, ami most egy páros dobással jelentkezik.
Főleg az XSR szériát szokták átvariálni a különféle átépítő műhelyek, de láttunk már SCR950-et, SR400-at, XJR1300-at, XV950-et és VMAX-ot is ízlésesen módosítva. Időnként vannak persze extrém elszállt művek is, de eddig többnyire sikerült a jó ízlés határait betartani. Jöjjön a Yamaha Yard Built program két legújabb gyermeke, akik egyfajta apa-fia viszonyban vannak.
Utód és előd
Párban szebb
Ez a legújabb projekt egyből két motorral támad, méghozzá Amerikából. Az építő pedig az Iowa állambeli Greg Hageman. Van egyszer egy ‘Fast Father’ (Gyors Apa) ami egy 1972-es XS-2 modell. Régen sem számított csúnyának a Yamaha első négyütemű próbálkozása. Sőt, sikeresnek is mondhatjuk, hiszen 13 évig gyártották a 650 köbcentis motort nagyobb változtatások nélkül.
Az öreg eléggé megszépült
Greget is meggyőzte a mára már klasszikusnak számító gép, de még hozzáképzelt pár átalakítást, hogy ma is megállja a helyét az XS650. Így kapott a ‘Fater’ LED világítást, Mikuni VM karbikat és modern radiális gumikat a régiek helyett. Szemfülesebb olvasóink kiszúrhatják a korai R6 elejét, a szebb hátsó lengőkart és a Hagon lengéscsillapítókat is. Van még egy klasszikus lapos ülésünk, világos két-tónusú festésünk és persze egy baromi pofás összképünk. Mindezt úgy, hogy egy elismerő bólintásokat begyűjtő motoron ülünk.
És közelről is szép munka
A második gép a már jól ismert XSR700, ami a ‘Fast Son’ (Gyors Fiú) nevet kapta, és az átalakítás után már erősen hajaz a jó öreg XS650-re. Hageman igyekezett lelkiismeretes munkát végezni, fel is kereste a Yamaha egyik gyártásért felelős fejesét, Shun Miyazawát. A teljes retro építést azért nem vállalta be az amerikai, próbálta megtartani a modern elemeket.
Sokat nem kellett bántani
Azért elfért egy másik kerek fényszóró, egy átalakított műszerfal, egy lapos ülés, egy kötelező Akrapovic rendszer és persze a ‘Fateréhoz’ passzoló két tónusú festés. Lássuk be, nem is kell több: az alap XSR700 már önmagában egy igen jó motor.
Így megmaradt a használhatóság
Jelenleg mindkét motor utazik az International Motorcycle Show miatt, a Yamaha kiállított gépei közt személyesen is megtekinthetőek. Az már a képekről is szembetűnik, hogy minőségi munkákról van szó – ha esetleg valaki személyesen is jár a kiállítás közelében, érdemes élőben is lecsekkolni a két motort. Addig is, marad a képgaléria!
Cimkék: japán, motor, vmax, xjr, xs-2, xsr, xsr700, yamaha, yard built
Dakar Rally 2018, 1. nap: rövid, de igazi sivatagi szakasz
Kemény kihívásokkal, időbüntetésekkel és máris egy nagyon csúnya motoros balesettel indult a jubileumi 2018-as Dakar. Nézzük az első napot!
Ez már igazi Dakar nap volt komoly távval és navigációs feladatokkal. A Honda élmenője 20. szakaszgyőzelmével átvette az összetett vezetést is.